
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Δημοσίευση στην Εφημερίδα της Κυβερνήσεως της από 25.7.1989 
Σ.Σ.Ε. για τους όρους αμοιβής και εργασίας των Γεωτεχνικών 
και των αντιστοίχων κλάδων αποφοίτων Ανωτέρων και Μέσων 
Σχολών απασχολούμενων με σχέση εργασίας εξηρτημένης εργα¬ 
σίας, στις Αγροτικές Συνεταιριστικές Οργανώσεις κάθε βαθμού. 1 
Μεταβίβαση αρμοδιοτήτων Υπουργού Περιβάλλοντος, Χωροταξίας 
και Δημ. Έργων στο Γενικό Γραμματέα και στους Προϊσταμέ¬ 
νους των Δ/νσεων και των Τμημάτων της Κεντρικής Υπηρεσίας 
της Γενικής Γραμματείας Δημ. Έργων του Υπουργείου Περι¬ 


βάλλοντος, Χωροταξίας και Δημ. Έργων. 2 

Τροποποίηση απόφασης για τη συγκρότηση της Επιτροπής Μη¬ 
τρώου Εργοληπτικών Επιχειρήσεων (ΜΕΕΠ). 3 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφαλμάτων στη Φ29.9.10.13/8014/14.7.89 από¬ 
φαση του Υπουργού Βιομηχανίας, Ενέργειας και Τεχνολο¬ 


γίας... 4 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 17137 (1) 


Δημοσίευση στην Εφημερίδα της Κυβερνήσεως της από 25.7.1989 
Σ.Σ.Ε. για τους όρους αμοιβής και εργασίας των Γεωτεχνικών και 
των αντιστοίχων κλάδων αποφοίτων Ανωτέρων και Μέσων Σχολών 
απασχολουμένων με σχέση εργασίας εξηρτημένης εργασίας, στις 
Αγροτικές Συνεταιριστικές Οργανώσεις κάθε βαθμού. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

Τις διατάξεις του Ν. 3239/55 όπως τροποποιήθηκε και συμπληρώ¬ 
θηκε από τα Ν.Δ. 3755/57,186/69, 1198/72 και 73/74, αποφασί¬ 
ζουμε: 

Να δημοσιευθεί στην Εφημερίδα της Κυβερνήσεως η πιο πάνω ΣΣΕ, 
η οποία μας κατατέθηκε στις 21.8.89 και συντάχθηκε το 214/89 πρα¬ 
κτικό καταθέσεως, της οποίας το περιεχόμενο έχει ως εξής: 


ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
Με την οποία καθορίζονται οι όροι αμοιβής και εργασίας των Γεωτεχνι¬ 
κών και των αντιστοίχων κλάδων αποφοίτων, Ανωτέρων και Μέσων 
Σχολών απασχολουμένων με σχέση εξαρτημένης εργασίας στις 
Αγροτικές Συνεταιριστικές Οργανώσεις κάθε βαθμού. 

Στην Αθήνα σήμερα 25.7.1989 οι υπογεγραμμένοι: 

1. Από πλευράς εργοδοτών η Πανελλήνια Συνομοσπονδία Ενώσεων 
Γεωργικών Συνεταιρισμών (ΠΑΣΕΓΕΣ), που εδρεύει στην Αθήνα Κη¬ 
φισίας 16, νόμιμα εκπροσωπούμενη από τον Πρόεδρο του Διοικητικού 


της Συμβουλίου Ηλία Κων/νου Σεϊτανίδη και τον Γενικό Διευθυντή Ευ¬ 
δόκιμο Σαχπάζη του Αριστόδημου. 

2. Από πλευράς μισθωτών: α) Η Πανελλήνια Ομοσπονδία Συνδέ¬ 
σμων Γεωπόνων (ΠΟΣΓ), που εδρεύει στην Αθήνα, Διδότου 26 και εκ¬ 
προσωπείται από τον Πρόεδρο του Διοικητικού της Συμβουλίου Τούντα 
Αλέξη. β) Το Σωματείο Γεωπόνων Ιδιωτικών Υπαλλήλων Ελλάδας 
(Σ.Γ.Ι.Υ.Ε.) που εδρεύει στην Θεσσαλονίκη, οδός Παύλου Μελά 29, και 
εκπροσωπείται από του Πρόεδρο του Διοικητικού Συμβουλίου Μάρκου 
Σταμάτη, γ) Την Πανελλήνια Κίνηση Δασολόγων, που εδρεύει στην 
Αθήνα, οδός Μενάνδρου 39, και εκπροσωπείται νόμιμα από τον Πρόε¬ 
δρο του Δ.Σ. Ραλλάτο Αντώνη, δ) Τον Πανελλήνιο Κτηνιατρικό Σύλ¬ 
λογο, που εδρεύει στην Αθήνα, οδός Πειραιώς 46 και εκπροσωπείται 
νόμιμα από τον Πρόεδρο του Διοικητικού Συμβουλίου Θεοδοσιάδη Θεό¬ 
δωρο. ε) Τον Σύλλογο Ελλήνων Γεωλόγων, που εδρεύει στην Αθήνα, 
οδός Βατατζή 69, και εκπροσωπείται νόμιμα από τον Αντιπρόεδρο του 
Δ.Σ. X. Κουρή, όλοι νόμιμα εξουσιοδοτημένοι από τα Διοικητικά Συμ¬ 
βούλια των Οργανώσεών τους, που εκπροσωπούν από κάθε πλευρά για 
την υπογραφή της παρούσας συλλογικής σύμβασης εργασίας αποφάσι¬ 
σαν τα παρακάτω: 

Μεταξύ της ΠΑΣΕΓΕΣ από πλευράς εργοδοτών και της α) ΠΟΣΓ, 
β) Σ.Γ.Ι.Υ.Ε., γ) Π.Κ.Δ., δ) Π.Κ.Σ. και ε) Σ.Ε.Γ. από πλευράς μισθω¬ 
τών, υπογράφηκε η από 2.12.1988 συλλογική σύμβαση εργασίας «Με 
την οποία ορίζονται οι αποδοχές και οι όροι εργασίας Γεωτεχνικών και 
των αντιστοίχων κλάδων αποφοίτων Ανωτέρων και Μέσων Σχολών 
απασχολουμένων με σχέση εξαρτημένης εργασίας στις Αγροτικές Συνε¬ 
ταιριστικές Οργανώσεις κάθε βαθμού» (Πράξη κατάθεσης Ειρηνοδι¬ 
κείου Αθηνών 189/1988). 

Η συλλογική αυτή σύμβαση εργασίας που η ισχύς της έληγε την 
31.12.88 καταγγέλθηκε από την Πανελλήνια Ομοσπονδία Συνδέσμων 
Γεωπόνων (ΠΟΣΓ), το Σωματείο Γεωπόνων Ιδιωτικών Υπαλλήλων 
Ελλάδος (Σ.Γ.Ι.Υ.), την Πανελλήνια Κίνηση Δασολόγων, τον Πανελλή¬ 
νιο Κτηνιατρικό Σύλλογο, τον Πανελλήνιο Σύλλογο Γεωλόγων, με εξώ- 
δικη καταγγελία τους. 

Μετά από διαπραγματεύσεις μεταξύ των συμβαλλομένων μερών για 
τον καθορισμό των όρων αμοιβής και εργασίας και αφού λήφθηκαν υπό- 

ψιν: υ 

α) Οι κοινωνικοοικονομικές συνθήκες της χώρας, που κρατούν σή¬ 
μερα και η εισοδηματική και κοινωνική πολιτική, που ακολουθεί η Κυ¬ 
βέρνηση. 

β) Η ανάγκη να ρυθμιστούν ορισμένα θεσμικά θέματα, που αφορούν 
στη σχέση εργασίας του προσωπικού των ΑΣΟ, συμφώνησαν και συνα- 
ποδέχθηκαν την κατάρτιση και υπογραφή της παρούσας συλλογικής 
σύμβασης εργασίας, της οποίας τους όρους δέχτηκαν ανεπιφύλακτα αμ- 
φότερα τα μέρη. 

Οι όροι που συμφωνήθηκαν είναι: 

Στα κατώτατα όρια των βασικών μηνιαίων μισθών "των Γεωτεχνι- 
κών και αντιστοίχων κλάδων αποφοίτων Ανωτέρων και Μέσων Σχο¬ 
λών, όπως ορίζονται στην από 2.12.1988 συλλογική σύμβαση εργα¬ 
σίας των Γ εωτεχνικών και των αντιστοίχων κλάδων αποφοίτων Ανωτέ¬ 
ρων και Μέσων Σχολών ενσωματώνονται τα ποσά της ΑΤΑ που έχουν 
χορηγηθεί από 1.1.1982 μέχρι και 31.12.1985. Έτσι οι νέοι βασικοί 
μισθοί διαμορφώνονται ως εξής: 

Χρόνια υπηρεσίας 

Ανωτάτων Σχολών 

Ανωτέρων και 
Μέσων Σχολών 

0 - 1 

64.854 

51.997 

1 - 3 

68.539 

55.384 

3-6 

71.313 

58.772 

6-9 

74.846 

60.846 

9-12 

77.451 

63.889 

12 - 15 

80.790 

66.936 

15 - 18 

84.019 

69.619 

18 - 21 

86.460 

72.386 

21 - 24 

89.530 

75.920 

24 - 27 

91.861 

77.291 

27 - 30 

94.824 

80.050 

30 και άνω 

96.979 

81.379 

Οι παραπάνω με επαρκή γνώση ξένης γλώσσας. 

0- 1 

69.776 

56.708 

1 - 3 

73.614 

59.989 

3-6 

76.689 

63.568 

6- 9 

80.499 

65.493 

9-12 

83.288 

68.696 

12 - 15 

86.740 

71.923 

15 - 18 

90.083 

76.074 

18 - 21 

92.668 

77.910 

21 - 24 

95.901 

81.671 

24 - 27 

98.442 

82.847 

27 - 30 

101.604 

86.042 

30 και άνω 

103.962 

86.181 


2. Στους σύμφωνα με τα παραπάνω διαμορφούμενους βασικούς μι¬ 
σθούς (μετά την ενσωμάτωση του ποσού της ΑΤΑ από 1.1.1982 μέχρι 
31.12.1985) και τη διαμόρφωση κατόπιν τούτου νέων βασικών μι¬ 
σθών, προστίθεται η Αυτόματη Τιμαριθμική Αναπροσαρμογή (ΑΤΑ) 
από 1.1.86 και μετά, με τον τρόπο και το ποσοστό, που καθορίζεται από 
την κοινή απόφαση των Υπουργών Εθνικής Οικονομίας και Οικονομι¬ 
κών. 

3. Τα κατώτερα όρια ημερομισθίων των γεωτεχνικών και των αντοι- 
στοίχων κλάδων αποφοίτων Ανωτέρων και Μέσων Σχολών καθορίζο¬ 
νται στο 1/19 του εκάστοτε ισχύοντος μισθολογικού κλιμακίου, της ως 
άνω κλίμακας. 

3. ΕΠΙΔΟΜΑ ΠΟΛΥΕΤΙΑΣ 

Στους βασικούς μισθούς χορηγείται επίδομα πολυετίας (χρονοεπί¬ 
δομα) και καθορίζεται ως εξής: 

α) Με τη συμπλήρωση 3 ετών υπηρεσίας 5% επί του βασικού μι¬ 
σθού. 

β) Με τη συμπλήρωση 5 ετών υπηρεσίας 7% επί του βασικού μι¬ 
σθού. 

γ) Με τη συμπλήρωση 10 ετών υπηρεσίας 12% επί του βασικού μι¬ 
σθού. 

δ) Με τη συμπλήρωση 15 ετών υπηρεσίας 17% επί του βασικού μι¬ 
σθού. 

ε) Με τη συμπλήρωση 20 ετών υπηρεσίας 22% επί του βασικού μι¬ 
σθού. 

στ) Με τη συμπλήρωση 25 ετών υπηρεσίας 27% επί του βασικού μι¬ 
σθού. 

ζ) Με τη συμπλήρωση 28 ετών και άνω 30% επί του βασικού μι¬ 
σθού. 

4. ΕΠΙΔΟΜΑ ΣΠΟΥΔΩΝ 

α) Στους πτυχιούχους Ανωτάτων Σχολών ημεδαπής ή αναγνωρισμέ¬ 
νων ισοτίμων Σχολών της Αλλοδαπής, χορηγείται επίδομα σε ποσοστό 
5% επί του βασικού μισθού, για κάθε ευδόκιμο έτος σπουδών, με ελάχι¬ 
στο συνολικό επίδομα 20% επί του βασικού μισθού. 

β) Στους αποφοίτους ανωτέρων σχολών ημεδαπής (ΚΑΤΕΕ, ΤΕΙ) ή 
αναγνωρισμένων ισοτίμων σχολών της αλλοδαπής, χορηγείται επίδομα 
15% επί του βασικού μισθού. 

γ) Στους κατέχοντες μεταπτυχιακά διπλώματα χορηγείται επίδομα 
5% επί του βασικού μισθού για κάθε ευδόκιμο χρόνο μεταπτυχιακών 
σπουδών. Ανώτερο όριο για το ΜΑ5ΤΕΚ 2 χρόνια και για το Διδακτο¬ 
ρικό Δίπλωμα 3 χρόνια. Η ρύθμιση που ισχύει για τους κατόχους μετα¬ 
πτυχιακού τίτλου ΜΑ8ΤΕΚ ισχύει για τους κατόχους αντίστοιχων με¬ 
ταπτυχιακών τίτλων συνεταιριστικών σχολών του εξωτερικού. 

5. ΕΠΙΔΟΜΑ ΓΑΜΟΥ - ΤΕΚΝΩΝ 

Στους παραπάνω βασικούς μισθούς χορηγείται επίδομα γάμου 10% 


και επίδομα τέκνων 5% για καθένα από τα δύο πρώτα παιδιά 7% για 
το τρίτο παιδί, 10% για το τέταρτο και 15% για καθένα από πέντε παι¬ 
διά και πάνω. 

Το επίδομα τέκνου θα χορηγείται και στα δύο φύλλα μέχρι τη συ¬ 
μπλήρωση των 22 ετών, εφόσον δεν εργάζονται και είναι άγαμα. Και 
για τα δύο φύλα το επίδομα τέκνων θα δίνεται μέχρι τα 25 χρόνια συ¬ 
μπληρωμένα, εφόσον σπουδάζουν σε Ανώτατες Σχολές (Πανεπιστημια¬ 
κές ή άλλες ισότιμες Σχολές ημεδαπής ή αλλοδαπής) ή σε άλλες Ανώτε¬ 
ρες Σχολές της ημεδαπής τις αναφερόμενες στο Β.Δ. με αριθ. 412/ 
1971 ή σε οποιαδήποτε άλλη δημόσια ανώτερη σχολή της ημεδαπής 
και μέχρι ηλικίας 28 ετών, εφόσον παρακολουθούν μεταπτυχιακές 
σπουδές στην ημεδαπή ή αλλοδαπή. Επίσης στην περίπτωση που συνε¬ 
χίζουν μεταγυμνασιακές σπουδές σε αναγνωρισμένες από το Κράτος 
Ανώτερες Ιδιωτικές Σχολές, εφόσον η φοίτηση σ’ αυτές παρέχει δικαί¬ 
ωμα αναβολής κατάταξης στο στράτευμα. 

Το παραπάνω επίδομα χορηγείται και στα δύο φύλα απεριόριστα σε 
χρόνο, εφόσον είναι αποδεδειγμένα απόλυτα ανίκανα για οποιαδήποτε 
εργασία, σύμφωνα με τα προβλεπόμενα από τους Κανονισμούς του 
ΙΚΑ, στερούνται δικών τους προσόδων για τη συντήρησή τους και η δια¬ 
τροφή τους βαρύνει το μισθωτό. 

Τα πιο πάνω δύο επιδόματα δικαιούνται και τα δύο φύλα, χωρίς κα¬ 
νένα περιορισμό. 

6. ΕΠΙΔΟΜΑ ΑΝΘΥΓΙΕΙΝΗΣ ΕΡΓΑΣΙΑΣ 

Χορηγείται επίδομα ανθυγιεινής εργασίας σε ποσοστό 10%, που 
υπολογίζεται πάνω στους βασικούς μηνιαίους μισθούς και ημερομίσθια, 
όπως καθορίζονται στην παρ. 1 σε όλους τους εργαζόμενους, που εργά¬ 
ζονται κάτω από τις εξής συνθήκες: 

α) Αποθήκες και πρατήρια γεωργικών φαρμάκων, ψυκτικούς θαλά¬ 
μους, σταύλους, σφαγεία και αλλαντοποιεία. 

β) Εγκαταστάσεις παρασκευής ή ανάμιξης ή ανασυσκευασίας ή απο¬ 
θήκευσης γεωργικών φαρμάκων και ζωοτροφών. 

γ) Σε παρασκευή ή εφαρμογή ψεκαστικών υλικών, όπως και σε εργα¬ 
σία μέσα σε περιοχές διενέργειας ψεκασμών ή πειραματισμού φυτοφαρ¬ 
μάκων. 

δ) Σε απολυμάνσεις και απεντομώσεις χώρων, 
ε) Σε βιομηχανίες επεξεργασίας, μεταποίησης, τυποποίησης της φυ¬ 
τικής και ζωικής παραγωγής στα παρακάτω εργοστάσια: 

Κονσερβοποιεία, εκκοκιστήρια, επεξεργασίας γάλακτος, καπνεργο¬ 
στάσια, ξηραντήρια αραβοσίτου, πυρηνελαιουργεία και σπορελαιουρ- 
γεία, εργοστάσια επεξεργασίας δασικών προϊόντων και σε παρόμοια ερ¬ 
γαστήρια για πειραματικούς και εκπαιδευτικούς σκοπούς, 
στ) Σε χημικά εργαστήρια, 
ζ) Σε αποθήκες λιπασμάτων, 
η) Σε οινοποιεία, 
θ) Σε σταφιδεργοστάσια. 

ι) Σε κέντρα συγκέντρωσης και φορτοεκφόρτωσης δημητριακών. 

7. ΠΕΝΘΗΜΕΡΗ ΕΒΔΟΜΑΔΙΑΙΑ ΕΡΓΑΣΙΑ 

Ορίζεται εβδομάδα 39 εργασίμων ωρών κατά ανώτατο όριο. 
Καθιερώνεται το μειωμένο ωράριο εργασίας κατά τους θερινούς μή¬ 
νες (Ιούνιος, Ιούλιος, Αύγουστος) κατά */2 ώρα την ημέρα υποχρεω¬ 
τικά. 

Της πενθήμερης εβδομαδιαίας εργασίας, εξαιρούνται οι γεωτεχνικοί 
που εργάζονται στα πρατήρια γεωργικών φαρμάκων, στα οποία εφαρ¬ 
μόζεται η εξαήμερη εβδομαδιαία εργασία. 

Χορηγείται ειδικό επίδομα σε ποσοστό 5% πάνω στο βασικό μισθό σ’ 
όλους τους γεωτεχνικούς, που εργάζονται 6 ημέρες. 

Αυτοί θα απασχολούνται εβδομαδιαία τόσες ώρες όσες και οι λοιποί 
μισθωτοί της ίδιας Συνεταιριστικής Οργάνωσης. 

8. ΕΚΤΟΣ ΕΔΡΑΣ ΕΡΓΑΣΙΑ 

Οι γεωτεχνικοί, που εργάζονται στις Αγροτικές Συνεταιριστικές Ορ¬ 
γανώσεις, όταν εξέρχονται εκτός έδρας τους για εκτέλεση υπηρεσίας της 
Οργάνωσης και κατόπιν εντολής αυτής, δικαιούνται οδοιπορικών εξό¬ 
δων και ημερήσιας αποζημίωσης ίσης προς το 1/25 του μισθού τους 
(βασικού και υποχρεωτικών προσαυξήσεων και επιδομάτων) μετά δια- 
νυκτέρευση εκτός έδρας. Η ημερήσια αυτή αποζημίωση σε καμία περί¬ 
πτωση δεν υπολείπεται των 6.000 δραχμών την ημέρα, εφόσον οι εργα¬ 
ζόμενοι διανυκτερεύσουν εκτός έδρας. 

Σε περίπτωση μη διανυκτέρευσης εκτός έδρας δικαιούνται οδοιπορι¬ 
κών εξόδων και του μισού της αποζημίωσης, εφόσον ο γεωτεχνικός με- 
τέβη σε περιοχή άλλου Δήμου ή Κοινότητας και κάλυψε κατά την κί¬ 
νησή του τουλάχιστον 30 χιλ. συνολικά από την έδρα του για εργασία 
διάρκειας τουλάχιστον 4 ωρών (συνυπολογιζομένου του χρόνου μετά- 

βάσης και επιστροφής), πλην αν διεξάγει 4ωρη εργασία σε αγρούς στην 
περιοχή άλλου Δήμου ή Κοινότητας, οπότε δεν απαιτείται η συνδρομή 
του παραπάνω όρου των 30 χιλ. 

9. ΑΔΕΙΑ ΓΑΜΟΥ, ΜΗΤΡΟΤΗΤΑΣ, ΤΟΚΕΤΟΥ, 

ΓΟΝΙΚΗ ΜΕΡΙΜΝΑ 

α) Η άδεια γάμου καθορίζεται σε 5 εργάσιμες ημέρες με πλήρεις απο¬ 
δοχές. 

β) Για τις μητέρες υπαλλήλους καθορίζεται μειωμένο ωράριο εργα¬ 
σίας κατά 2 ώρες την ημέρα τα 3 πρώτα χρόνια και κατά 1 ώρα την 
ημέρα, τον 4ο χρόνο, ηλικίας του παιδιού. 

γ) Η συνολική διάρκεια της άδειας τοκετού ορίζεται στους τέσσερεις 
(4) μήνες συνολικά, από τους οποίους οι δύο (2) χορηγούνται υποχρεω¬ 
τικά πριν από την πιθανή ημερομηνία του τοκετού και οι υπόλοιποι δύο 
(2) μετά τον τοκετό. 

δ) Οι Αγροτικές Συνεταιριστικές Οργανώσεις υποχρεούνται να κατα¬ 
βάλλουν στους υπαλλήλους, που βρίσκονται σε άδεια τοκετού τη δια¬ 
φορά μεταξύ του καταβαλλόμενου από τον ασφαλιστικό φορέα ποσού 
και των αποδοχών τους, ολόκληρο δε το ποσό των αποδοχών τους μέ¬ 
χρι και τη συμπλήρωση του χρονικού διαστήματος της άδειας, που προ¬ 
βλέπει η σύμβαση αυτή. 

ε) Χορηγείται γονική άδεια στον εργαζόμενο σύζυγο ή στη σύζυγο μέ¬ 
χρι και ένα (1) χρόνο χωρίς αποδοχές, εφόσον έχουν παιδιά και παρου¬ 
σιάζουν σοβαρή πνευματική ή σωματική αναπηρία, διαπιστωμένη από 
την υγειονομική επιτροπή του ΙΚΑ. Κατά τη διάρκεια της παραπάνω 
άδειας όλες οι ασφαλιστικές εισφορές καλύπτονται από τον εργοδότη. 

10. ΣΥΝΔΙΚΑΛΙΣΤΙΚΗ ΑΔΕΙΑ - ΕΚΠΑΙΔΕΥΤΙΚΗ ΑΔΕΙΑ 

α) Σ’ αυτούς που κάνουν χρήση συνδικαλιστικών αδειών, που προ- 
βλέπονται από το Ν. 1264/82 χορηγούνται πλήρεις αποδοχές. 

β) Οι Α.Σ.Ο. χορηγούν στους γεωτεχνικούς, μετά από αιτιολογη¬ 
μένη απόφαση του Διοικητικού τους Συμβουλίου, το οποίο δύναται να 
κρίνει κατά περίπτωση, εκπαιδευτική άδεια για μεταπτυχιακές σπουδές 
στος εσωτερικό ή στο εξωτερικό. 

Κατά τη διάρκεια της εκπαιδευτικής άδειας ο υπάλληλος καλύπτεται 
ασφαλιστικά από την ΑΣΟ και του καταβάλλονται πλήρεις αποδοχές ή 
και μεγαλύτερες αν αυτό είναι αναγκαίο. 

Ο υπάλληλος υποχρεώνεται μετά την απόκτηση του μεταπτυχιακού 
τίτλου, να εργαστεί στην ΑΣΟ τουλάχιστον για πέντε χρόνια. 

Σε περίπτωση, που ο εργαζόμενος δεν τηρήσει τον παραπάνω όρο 
υποχρεούται να επιστρέφει, άλλως η ΑΣΟ να εισπράξει, το συνολικό 
ποσό των παραπάνω αποδοχών, σύμφωνα με τις διατάξεις περί εισπρά- 
ξεως δημοσίων εσόδων. Εάν οι σπουδές του εργαζόμενου δεν είναι επι¬ 
τυχείς, η ΑΣΟ έχει δικαίωμα ανάκλησης της εκπαιδευτικής άδειας. 

11. ΠΡΟΫΠΗΡΕΣΙΑ. 

Σαν χρόνος προϋπηρεσίας για την εφαρμογή της παρούσας, θεωρεί¬ 
ται το σύνολο της απασχόλησης με την ιδιότητα του γεωτεχνικού (Ανω- 
τάτης - Μέσης και Ανώτερης Σχολής) στον αυτό ή σε άλλο εργοδότη 
(Δημόσιο Ν.Π.Ι.Δ. Ο.Τ.Α. - φυσικό πρόσωπο) με εξαρτημένη εργασία, 
ή σε αυτοτελές επάγγελμα από τον χρόνο απόκτησης του πτυχίου, που 
θα αποδεικνύεται με βεβαίωση του αρμόδιου οικονομικού Εφόρου ή του 
αρμόδιου Επιμελητηρίου ή της αρμόδιας Προξενικής Αρχής της αλλο¬ 
δαπής, προκειμένου για εργασία στην αλλοδαπή. 

Αναγνωρίζεται μέχρι 2 χρόνια η στρατιωτική θητεία (που υπηρέτησε 
ή εξαγόρασε ο μισθωτός) σαν χρόνος πραγματικής υπηρεσίας, τόσο του 
κληρωτού, όσο και η εφεδρική, ανεξάρτητα αν έγινε πριν ή μετά την 
πρόσληψη του εργαζόμενου στην Συνεταιριστική Οργάνωση, ακόμη 
ανεξάρτητα αν εργαζόταν οπουδήποτε αλλού. 

12. Επίδομα θέσης. 

Χορηγείται επίδομα θέσης στις παρακάτω περιπτώσεις και εφόσον 
ασκούνται τα αντίστοιχα καθήκοντα: 

α) Διευθυντής 20.000 δρχ. 

β) Υποδιευθυντής ή Αναπληρωτής Διευθυντής 15.000 δρχ. 

γ) Προϊστάμενος 10.000 δρχ. 

13. Επίδομα Εθνικής Αντίστασης. 

Στους αγωνιστές της Εθνικής Αντίστασης χορηγείται επίδομα 15% 
σύμφωνα με τις διατάξεις του Ν. 1285/82. 

14. Ειδική άδεια για την άσκηση των καθηκόντων των αιρετών Ορ¬ 
γάνων των ΟΤΑ. 

Στους Προέδρους Κοινοτήτων χορηγείται άδεια 52 ημερών το χρόνο 
χωρίς αποδοχές προκειμένου να διευκολυνθούν στην άσκηση των καθη¬ 
κόντων που απορρέουν από το κοινωνικό αυτό αξίωμα. Η άδεια χορη¬ 
γείται με πλήρη ασφαλιστική κάλυψη (εργοδοτικές εισφορές και εισφο¬ 
ρές εργαζομένου) από τον εργοδότη. 


15. Καταναλωτικά δάνεια. 

Οι ΑΣΟ δύνανται να χορηγούν καταναλωτικά δάνεια στο προσωπικό 
τους στο ύψος των ακαθάριστων αποδοχών ενός μήνα και που δεν μπο¬ 
ρούν να υπερβαίνουν τις 100.000 δρχ. Απαραίτητη προϋπόθεση για τη 
χορήγηση του δανείου είναι να υπηρετεί ο εργαζόμενος τουλάχιστον ένα 
(1) χρόνο στην Οργάνωση. Το δάνειο εξοφλείται σε 12 μηνιαίες άτοκες 
δόσεις. 

16. ΑΠΟΖΗΜΙΩΣΗ Ν.2112/1920. 

Για τον υπολογισμό της αποζημίωσης του Ν. 2112/20 θα λαμβάνε- 
ται υπόψη η προϋπηρεσία του μισθωτού και σαν έκτακτου που διανύ- 
θηκε με σύμβαση ορισμένου νρόνου ή αορίστου νρόνου. 

17. ΓΕΝΙΚΕΣ ΡΥΘΜΙΣΕΙΣ 

α) Οι γεωτεχνικοί, που μετακινούνται για εκτέλεση εργασίας με δικά 
τους μέσα, δικαιούνται χιλιομετρικής αποζημίωσης ίσης με το 20% της 
εκάστοτε τιμής της βενζίνης «σούπερ». 

β) Τυχόν ανώτερες από την παρούσα καθοριζόμενες αποδοχές ή ευ¬ 
νοϊκότεροι όροι εργασίας που προβλέπονται από το Νόμο, Διατάγματα, 
Υπουργικές αποφάσεις, Σ.Σ.Ε. ή Δ.Α. εσωτερικούς κανονισμούς ή από 
ατομικές συμβάσεις εργασίας δεν θίγονται από τις διατάξεις της παρού¬ 
σας Σ.Σ.Ε. 

Διατάξεις προηγουμένων Σ.Σ.Ε., διατηρούνται σε ισχύ, εφόσον δεν 
τροποποιούνται με την παρούσα. 

Η ισχύς της παρούσας αρχίζει από 1.1.1989 και λήγει την 
31.12.1989 με εξαίρεση τις διατάξεις του κεφ. II αυτής, η ισχύς των 
οποίων αρχίζει από 1.5.1989. 

Η Σ.Σ.Ε. να δημοσιευθεί στην Εφημερίδα της Κυβερνήσεως. 

Αθήνα, 31 Αυγούστου 1989 

Ο ΥΠΟΥΡΓΟΣ 

θ. ΠΑΠΑΜΑΡΓΑΡΗΣ 
—-♦- 

Αριθ. Δ17α/01/79/Φ.Θ. 2,2.1 (2) 

Μεταβίβαση αρμοδιοτήτων Υπουργού Περιβάλλοντος, Χωροταξίας και 
Δημ. Έργων στο Γενικό Γραμματέα και στους Προϊσταμένους των 
Δ/νσεων και των Τμημάτων της Κεντρικής Υπηρεσίας της Γενικής 
Γραμματείας Δημ. Έργων του Υπουργείου Περιβάλλοντος, Χωρο¬ 
ταξίας και Δημ. Έργων. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

' Έχοντας υπόψη τις διατάξεις του άρθρου 29 του Ν. 1558/1985 
(ΦΕΚ Α' 137), αποφασίζουμε: 

Άρθρο 1 

Μεταβίβαση αρμοδιοτήτων Υπουργού στο Γεν. Γραμματέα 
που προΐσταται της.Γενικής Γραμματείας Δημ. Έργων 

1. Από τις αρμοδιότητες που ασκεί ο Υπουργός Περιβάλλοντος, Χω¬ 
ροταξίας και Δημ. Έργων στα θέματα της Γ ενικής Γ ραμματείας Δημ. 
Έργων μεταβιβάζονται στο Γενικό Γραμματέα που προΐσταται της Γε¬ 
νικής αυτής Γραμματείας οι ακόλουθες: 

α) Ο συντονισμός της δραστηριότητας όλων των Υπηρεσιών της Γε¬ 
νικής Γραμματείας Δημοσίων Έργων. 

β) Η έγκριση μετακίνησης εντός και εκτός έδρας των Προϊσταμένων 
Δ/νσεων και Τμημάτων. 

γ) Όλες οι αρμοδιότητες που αναφέρονται σε θέματα προσωπικού 
της Γενικής Γραμματείας Δημ. Έργων εκτός από την πρόσληψη και 
απόλυση μονίμου ή εκτάκτου προσωπικού, τον ορισμό ή μετάθεση προϊ¬ 
σταμένων Τμημάτων των Κεντρικών και Περιφερειακών υπηρεσιών, 
την προκήρυξη πλήρωσης θέσεων του πάσης φύσεως προσωπικού, τα 
θέματα μετατάξεων, την έγκριση μετάβασης στο εξωτερικό, την απο¬ 
νομή ηθικής αμοιβής και τη χορήγηση εκπαιδευτικών αδειών. 

δ) Η εντολή για δημοσίευση στην Εφημερίδα της Κυβερνήσεως όλων 
των πράξεων των σχετικών με την υπηρεσιακή κατάσταση των υπαλλή¬ 
λων όλων των ν.π.δ.δ. και δημοσίων επιχειρήσεων που εποπτεύονται 
από τη Γενική Γραμματεία Δημοσίων Έργων. 

ε) Η παραπομπή ερωτημάτων που συντάσσονται με σύμπραξη της 
αρμόδιας Δ/νσης και της Δ/νσης Νομοθετικού Συντονισμού και Κωδι¬ 
κοποίησης και που απευθύνονται στο Νομικό Σύμβουλο για γνωμοδό¬ 
τηση. 

στ) Τα θέματα της Υπηρεσίας Πολιτικής Σχεδιάσεως Εκτάκτου Ανά¬ 
γκης (ΠΣΕΑ), πλην εκείνων που αφορούν την έγκριση των σχεδίων και 

τις εκθέσεις προς τα λοιπά Υπουργεία. 

ζ) Τα θέματα οργανώσεως και μεθόδων, εκπαιδεύσεως και ηλεκτρο¬ 
νικού υπολογιστή και μηχανογράφησης. 

η) Οι απαντήσεις σε αιτήσεις επανεξέτασης ή υπομνήματα ή αναφο¬ 
ρές παραπόνων ή καταγγελίες πολιτών σε ενέργειες ή απαντήσεις οργά¬ 
νων Διευθύνσεων της Γενικής Γραμματείας. Εξαιρούνται οι περιπτώ¬ 
σεις που η πρώτη απάντηση έχει δοθεί με υπογραφή Γενικού Γραμμα¬ 
τέα. 

θ) Οι απαντήσεις σε ερωτήματα πολιτών ή Νομικών Προσώπων που 
αφορούν σε θέματα αρμοδιότητας περισσοτέρων της μιας Δ/νσης της 
Γενικής Γραμματείας. 

ι) Η έγκριση πράξεων της διοικούσας Επιτροπής του ΕΤΜΟΑ για μι¬ 
σθώσεις καταστημάτων. 

ια) Έγκριση εγγραφής στα μητρώα μελετητών, 
ιβ) Έγκριση πρόσληψης παρατηρητών υδρολογικών σταθμών, 
ιγ) Όλες οι εγκρίσεις για την πραγματοποίηση προμηθειών προϋπο¬ 
λογισμού άνω των 5.000.000 δρχ. και μέχρι 50.000.000 δρχ. περι- 
λαμβανομένης και της απόφασης επί τυχόν ενστάσεων κατά του κύρους 
των διαγωνισμών. 

ιδ) Η έγκριση του αποτελέσματος το>ν διαγωνισμών προμήθειας μέ¬ 
χρι 5.000.000 δρχ. αν κατά του κύρους του διαγωνισμού έχουν υπο¬ 
βληθεί ενστάσεις και η απόφαση στις σχετικές ενστάσεις. 

ιε) Η διάθεση και ανάληψη από τον τακτικό προϋπολογισμό πιστώ¬ 
σεων άνω των 20.000.000 δρχ. μέχρι 50.000.000 δρχ. για τις απο¬ 
δοχές του προσωπικού. 

ιστ) Εγκατάσταση και χρήση τηλεφωνικών και λοιπών συναφών συν¬ 
δέσεων (τερματικών κέντρων κ.λπ.). 

2. Από τις αρμοδιότητες του Υπουργού που αναφέρονται στην ίδια 
Γενική Γραμματεία Δημ. Έργων μεταβιβάζεται στο Γενικό Γραμματέα 
που προΐσταται της Γενικής αυτής Γραμματείας το δικαίωμα να υπο¬ 
γράφει «Με εντολή Υπουργού» αποφάσεις, έγγραφα και λοιπές διοικητι¬ 
κές πράξεις που αναφέρονται: 

α) Στα θέματα που αφορούν την εκπόνηση μελετών, βάσει εγκεκριμέ¬ 
νων προκαταρκτικών μελετών ή προμελετών και τις απαιτούμενες 
εγκριτικές αποφάσεις (εποπτεία, διοίκηση, διαχείριση, εγκρίσεις), ως 
και την εκτέλεση έργων (εποπτεία, διοίκηση, διαχείριση). 

β) Στην έγκριση κυκλοφοριακών διαμορφώσεων οδών και κόμβων, 
επέκταση αυτόματης φωτεινής σηματοδότησης, παροχή οδηγιών γενι¬ 
κής σήμανσης οδών και εντολή εκτύπωσης μελετών και οδηγιών. 

γ) Στην έγκριση πρωτοκόλλων ζημιών ανωτέρας βίας για κάθε φύ- 
σεως έργα και για αποζημίωση μέχρι 10.000.000 δραχμές. 

δ) Στην έγκριση συγκριτικών Πινάκων (Σ.Π.) όπως και των 
ΠΚΤΜΝΕ που τους συνοδεύουν για αρχική συμβατική αξία μελετών 
και έργων μέχρι 250.000.000 δρχ., εφόσον έχει εγκριθεί η σχετική πί¬ 
στωση. 

: ε) Στην εκπόνηση μελετών και την κατασκευή έργων αρχικού προϋ¬ 
πολογισμού κατά μελετώμενο επί μέρος έργο ή διακεκριμένη εργολαβία 
μέχρι 250.000.000 δρχ. Στις αρμοδιότητες αυτές περιλαμβάνεται 
κάθε ενέργεια και απόφαση για την εκπόνηση της μελέτης και την κατα¬ 
σκευή του έργου, όπως ή ανάθεση των μελετών, οι αποφάσεις κατά την 
εκτέλεση των σχετικών συμβάσεων, ή έγκριση των μελετών, η δημο- 
πράτηση κατασκευής των έργων, ή έγκριση του αποτελέσματος και οι 
αποφάσεις κατά την εκτέλεση των εργολαβικών συμβάσεων, εκτός της 
εγκρίσεως πιστώσεων, των αιτήσεων θεραπείας, παρεκκλίσεων και της 
αρμοδιότητας της παράγρ. 11 του άρθρου 12 του Ν. 1418/1984. 

στ) Στη συγκρότηση επιτροπών παραλαβής έργων τελικού ποσού 
άνω των 100.000.000 δρχ., στην έγκριση των σχετικών πρωτοκόλ¬ 
λων παραλαβής μέχρι τελικού ποσού ενός δισεκατομμυρίου και στη συ¬ 
γκρότηση ειδικών επιτροπών για όλες τις περιπτώσεις. 

ζ) Στην έκδοση εγκυκλίων οδηγιών για θέματα που αναφέρονται στη 
δραστηριότητα και λειτουργία γενικά των Υπηρεσιών, καθώς και την 
παροχή γενικών οδηγιών για εκπόνηση μελετών και κατασκευή έργων. 


Άρθρο 2 

Μεταβίβαση αρμοδιοτήτων Υπουργού 
στους Προϊσταμένους Διευθύνσεων 
της Γενικής Γραμματείας Δημοσίων Έργων 

Από τις αρμοδιότητες του Υπουργού μεταβιβάζεται στους Προϊστα¬ 
μένους Δ/νσεων, της Γενικής Γραμματείας Δημοσίων Έργων το δικαί¬ 
ωμα να υπογράφουν «με εντολή Υπουργού» αποφάσεις, έγγραφα και 
λοιπές διοικητικές πράξεις που αφορούν: 


Α. Γ ενικά: 

α) Την αντιμετώπιση γενικά των υποθέσεων που υπάγονται στην αρ¬ 
μοδιότητα των Δ/νσεων και την παροχή ειδικών οδηγιών, εφόσον οι 
οδηγίες αυτές δεν ανάγονται σε έργα ή υποθέσεις γενικότερου ενδιαφέ¬ 
ροντος. 

β) Τη χορήγηση κανονικών αδειών με αποδοχές στους Προϊσταμέ¬ 
νους των Τμημάτων. 

γ) Την έγκριση μετακίνησης εντός και εκτός έδρας των υπαλλήλων 
της Δ/νσής τους, εκτός των Προϊσταμένων Τμημάτων. 

δ) Τη θεώρηση βιβλιαρίων νοσηλείας των Προϊσταμένων των Τμη¬ 
μάτων και των μελών των οικογενειών τους και λοιπών συναφών με 
αυτά θεμάτων. 

ε) Τα προπαρασκευαστικά και διαδικαστικά θέματα που σχετίζονται 
με την εποπτεία και τον έλεγχο των ν.π.δ.δ. και δημοσίων επιχειρήσεων 
που υπάγονται στην καθ’ ύλην αρμοδιότητα της Δ/νσής τους. 

στ) Την αίτηση ή παροχή πληροφοριών για την ορθή εφαρμογή των 
νόμων ή την ανακοίνωση ή κοινοποίηση αποφάσεων του Υπουργού. 

ζ) Την έγκριση για χορήγηση αντιγράφων από τα τηρούμενα πρωτό¬ 
τυπα εμπιστευτικά και απόρρητα έγγραφα. 

η) Έγγραφα ή τηλεγραφήματα με προπαρασκευαστικό και πληροφο¬ 
ριακό χαρακτήρα εξωτερικού. 

θ) Τη διάθεση μηχανημάτων, οργάνων, εργαλείων και υλικών γε¬ 
νικά στις υπηρεσίες της Γενικής Γραμματείας Δημ. Έργων. 

ι) Την αποστολή φακέλων και παροχή πληροφοριών στο Συμβούλιο 
Επικράτειας, Ελεγκτικό Συνέδριο, λοιπά Διοικητικά Δικαστήρια και 
Νομικών Υπηρεσιών της Διοίκησης (εκτός ερωτημάτων). 

ια) Ενέργειες προς το Εθνικό Τυπογραφείο για εκτυπώσεις, χορηγή¬ 
σεις φύλλων της Εφημερίδας κ.λπ. 

ιβ) Την παροχή πληροφοριών ή ανακοινώσεων αποτελεσμάτων ερ¬ 
γαστηριακών εξετάσεων σε ιδιώτες για ζητήματα της αρμοδιότητας 
των Διευθύνσεών τους, εφόσον δεν ενδιαφέρουν γενικότερα την υπηρε¬ 
σία, όπως και την αίτηση τέτοιων πληροφοριών. 

ιγ) Τη θεώρηση όλων των σχεδίων και τευχών των μελετών, 
ιδ) Την κατανομή της χρηματοδότησης των έργων του προγράμμα¬ 
τος Δημοσίων Επενδύσεων και τον ορισμό ή αντικατάσταση υπολόγων 
διαχειριστών. 

ιε) Την παράταση προθεσμίας αποδόσεως λογαριασμού χρηματικών 
ενταλμάτων προπληρωμής. 

ιστ) Την έγκριση των δικαιολογητικών των δαπανών που υπάγονται 
στην αρμοδιότητα των Δ/νσεών τους, όπως και την έγκριση για τη δια¬ 
κίνηση υλικών ή εφοδίων που διαχειρίζονται οι Δ/νσεις τους. 

ιζ) Τον έλεγχο πληρωμής, σύμφωνα με τις κείμενες διατάξεις, των 
μισθών του προσωπικού, των οδοιπορικών εξόδων και των ημερησίων 
αποζημιώσεων, όπως και κάθε προσθέτου παροχής σε βάρος του Δημο¬ 
σίου ή άλλων Νομικών Προσώπων ή ειδικών Λογαριασμών. 

ιη) Την εντολή πληρωμής υποχρεώσεων που έχουν αναληφθεί ή υπο¬ 
χρεώσεων από τελεσίδικη κ.λπ. δικαστική απόφαση που έγινε αποδε¬ 
κτή, αρμοδιότητας των Δ/νσεών τους. 

ιθ) Την αναγνώριση (θεώρηση) δαπανών ανεξαρτήτως ποσού, 
κ) Διατυπώσεις που χρειάζονται για την παροχή ατελειών, αδειών ει¬ 
σαγωγής, χορηγήσεως συναλλάγματος κ.λπ. 

κα) Την προμήθεια υλικών ή εφοδίων και τις συναφείς εγκρίσεις ή 
αποφάσεις προϋπολογισμού μέχρι 5.000.000 δρχ., εφόσον δεν έχουν 
υποβληθεί ενστάσεις. 

κβ) Την έγκριση μεταφοράς υλικών ή εφοδίων ανεξαρτήτως ποσού, 
κγ) Τις ενέργειες και διαδικασίες κατά την εκπόνηση τεχνικών μελε¬ 
τών, περιλαμβανομένων και εκείνων που συντάσσονται κατά το στάδιο 
της κατασκευής των έργων (εποπτεία, διοίκηση, διαχείριση) και την κα¬ 
τασκευή έργων (εποπτεία, διοίκηση και διαχείριση) μέσα στα πλαίσια 
των εγκεκριμένων προγραμμάτων, 

κδ) Την έγκριση παραλαβής μελετών της αρμοδιότητάς τους, τη συ¬ 
γκρότηση επιτροπών παραλαβής για έργα τελικού προϋπολογισμού μέ¬ 
χρι 100.000.000 δρχ. και την έγκριση των σχετικών πρωτοκόλλων 
παραλαβής. 

Β. Ειδικά: 

1. Διεύθυνση Συντήρησης Οδικών Έργων. 

Τη διάθεση και ανάληψη πιστώσεων από τον τακτικό προϋπολογισμό 
του ΤΕΟ μέχρι του ποσού των 20.000.000 δραχμών για την εκτέλεση 
έργων. 

2. Διεύθυνση Απαλλοτριώσεων και Τοπογραφήσεων. 

α) Την πρόταση προς το Υπουργείο Οικονομικών για την κήρυξη 
απαλλοτριώσεων όπου απαιτείται κοινή απόφαση Υπουργών (ακίνητα 
εκτός σχεδίου πόλεων), καθώς και την πρόταση προς το Νομάρχη για 

την κήρυξη απαλλοτριώσεων αρμοδιότητας του Νομάρχη. 

β) Τη διεξαγωγή γενικά αλληλογραφίας με τις Νομικές Διευθύνσεις 
των Υπουργείων ή άλλες αρχές για καθορισμό της αποζημίωσης στις 
απαλλοτριώσεις αρμοδιότητας της Γενικής Γραμματείας Δημ. Έργων. 

γ) Την έγκριση παρακαταθέσεως αποζημιώσεως ακινήτων, που 
απαλλοτριώνονται, στις περιπτώσεις καθορισμού της αποζημιώσεως 
κατόπιν δικαστικής αποφάσεως. 

δ) Την έγκριση καταβολής αποζημιώσεως σε δικαιούχους που έχουν 
αναγνωρισθεί. 

ε) Τη βεβαίωση οφειλών σε βάρος των παρόδιων ιδιοκτητών, 
στ) Άρση καταλογισμού βεβαιωθεισών οφειλών που έχουν βεβαιω¬ 
θεί λόγω παροδιότητος. 

3. Διεύθυνση Κεντρικού Εργαστηρίου Δημοσίων Έργων. 

α) Τη διάθεση συνεργείων για την εκτέλεση επειγουσών εργασιών 
αρμοδιότητας της Υπηρεσίας του (γεωτρήσεων, δοκιμαστικών φορτή- 
σεων, μελετών κατολισθήσεων κ.λπ.). 

β) Την έγκριση πιστώσεων για την εκτέλεση γεωτρήσεων, εδαφοτε- 
χνικών ερευνών κ.λπ. μέχρι του ποσού του 1.000.000 δραχμών. 

γ) Τη χορήγηση αδειών για τη λειτουργία ιδιωτικών εργαστηρίων 
σκυροδέματος, εδαφομηχανικής, δομικών υλικών κ.λπ. αρμοδιότητας 
της Γ ενικής Γ ραμματείας Δημ. 'εργων μετά από γνωμάτευση του αρ¬ 
μόδιου Τμήματος του Συμβουλίου Δημοσίων Έργων. 

δ) Τις προτάσεις για τον προγραμματισμό των πιστώσεων και τον 
προγραμματισμό των προμηθειών. 

4. Διεύθυνση Νομοθετικού Συντονισμού και Κωδικοποίησης. 

α) Την ανακοίνωση νόμων, διαταγμάτων και κανονιστικών αποφά¬ 
σεων και παροχή διευκρινίσεων και γενικών πληροφοριών για την εφαρ¬ 
μογή των νόμων, διαταγμάτων και κανονιστικών αποφάσεων. 

β) Την αλληλογραφία σχετικά με τη διακίνηση των σχεδίων Νόμων 
και Π.Δ/των για ουνυπογραφή αυτών από συναρμόδιους Υπουργούς, 
για τη σύνταξη εκθέσεων του Γενικού Λογιστηρίου, για την παροχή 
γνώμης του Συμβουλίου της Επικράτειας και λοιπές προπαρασκευαστι¬ 
κές ενέργειες μέχρι την ολοκλήρωσή τους. 

γ) Την αλληλογραφία με το Εθνικό Τυπογραφείο για εκτύπωση του 
απαραίτητου αριθμού ΦΕΚ, για συγκεκριμένα βασικά νομοθετήματα, 
όπως και για τη διόρθωση σφαλμάτων στα κείμενα αυτών. 

5. Διεύθυνση Διοικητικού. 

α) Την αλληλογραφία σχετικά με τις εγκρίσεις και λοιπές διατυπώ¬ 
σεις που χρειάζονται για τον ορισμό ή μετάθεση προϊσταμένων Δ/νσεων 
και Τμημάτων, των κεντρικών και περιφερειακών υπηρεσιών, τους διο¬ 
ρισμούς, προαγωγές, μετατάξεις, μεταθέσεις κλπ. υπαλλήλων. 

β) Την παραπομπή στις αρμόδιες αρχές για απαλλαγή από την υπη¬ 
ρεσία για λόγους σωματικής ή πνευματικής ανικανότητας υπαλλή¬ 
λων. 

γ) Τις αποφάσεις για θέση σε διαθεσιμότητα λόγω νόσου και επανα¬ 
φοράς στην ενεργό υπηρεσία υπαλλήλων. 

δ) Προτάσεις για έκδοση υπηρεσιακών διαβατηρίων των υπαλλήλων 
της Γενικής Γραμματείας Δημοσίων Έργων και των Ν.Π.Δ.Δ. που 
εποπτεύονται απ’ αυτή. 

ε) Τη χορήγηση αδειών άνευ αποδοχών σε υπαλλήλους, εκτός των 
προϊσταμένων Διευθύνσεων. 

6. Δ/νση Μητρώων και Τεχνικών Επαγγελμάτων. 

Την άσκηση της εποπτείας (εκτός της τεχνικής τοιαύτης), τον έλεγχο 
κλπ. των Εργοληπτικών Επιχειρήσεων που, σύμφωνα με τις κείμενες 
διατάξεις, η εποπτεία αυτή και ο έλεγχος έχει ανατεθεί στη Γενική 
Γραμματεία Δημ. Έργων. 

Εξαιρούνται τα θέματα που απαιτούν σύμπραξη με άλλον Υπουργό. 

7. Δ/νση Οικονομικών Υποθέσεων και Προμηθειών. 

α) Τη διάθεση και ανάληψη από τις πιστώσεις του τακτικού προϋπο¬ 
λογισμού Δημοσίων Έργων ποσού μέχρι 20.000.000 δρχ. για τις απο¬ 
δοχές του προσωπικού. 

β) Κατανομή πιστώσεων διοικητικών δαπανών σε επί μέρους υπολό¬ 
γους και μεταβίβαση των αντίστοιχων πιστώσεων για την έκδοση των 
συμψηφιστικών ενταλμάτων. 

γ) Την εκκαθάριση προσθέτων αμοιβών και επιδομάτων του πάσης 
φύσεως προσωπικού της Γενικής Γραμματείας Δημοσίων Έργων. 

δ) Τις αποφάσέις εγκρίσεως - θεωρήσεως δαπανών και εντολές εκδό- 
σεως χρηματικών ενταλμάτων, τακτικών και προπληρωμής, σύμφωνα 
με τις κείμενες διατάξεις, για πληρωμή οδοιπορικών και λοιπών εξόδων 
των υπαλλήλων που μετακινούνται, μετατίθενται ή αποσπώνται. 

ε) Τη διάθεση αυτοκινήτων για τη χρήση των κεντρικών και περιφε¬ 
ρειακών υπηρεσιών της Γενικής Γραμματείας Δημ. Έργων. 


στ) Ενέργειες για τη μίσθωση κτιρίων για στέγαση των Υπηρεσιών 
της Γ ενικής Γ ραμματείας Δημ. Έργων, όπως και τα θέματα που αφο¬ 
ρούν γενικά στη μεταστέγαση των Υπηρεσιών αυτής. 

ζ) Την έγκριση, διακήρυξη διαγωνισμών, σύσταση επιτροπών διαγω¬ 
νισμού, υπογραφή συμβάσεων, συγκρότηση επιτροπών παραλαβής και 
έκδοση κάθε άλλης απόφασης που χρειάζεται για προμήθειες αξίας μέ¬ 
χρι 5.000.000 δρχ., εκτός από την έγκριση πρακτικών διαγωνισμού" 
αν έχουν υποβληθεί ενστάσεις. 

η) Την υπογραφή και των λοιπών συμβάσεων προμηθειών ανεξαρτή¬ 
τως ποσού, εφόσον καταρτίζονται σύμφωνα με τους όρους της διακήρυ¬ 
ξης και την έγκριση του αποτελέσματος του διαγωνισμού, καθώς και τη 
διεξαγωγή κάθε ενέργειας απαραίτητης για την εκτέλεση των συμβά¬ 
σεων προμηθειών υλικών ή εφοδίων. 

• Άρθρο 3 

Μεταβίβαση αρμοδιοτήτων Υπουργού 
στους Προϊσταμένους Ανεξαρτήτων Τμημάτων 

Στους προϊσταμένους ανεξαρτήτων τμημάτων της Γενικής Γραμμα¬ 
τείας Δημοσίων Έργων του Υπουργείου Περιβάλλοντος, Χωροταξίας 
και Δημ, Έργων μεταβιβάζεται το δικαίωμα να υπογράφουν «με εντολή 
Υπουργού» αποφάσεις, έγγραφα και λοιπές διοικητικές πράξεις σε όλα 
τα ανάλογα θέματα που έχουν οι προϊστάμενοι των Δ/νσεων και τμημά¬ 
των της ίδιας Γενικής Γραμματείας. 

Άρθρο 4 

Μεταβίβαση αρμοδιοτήτων Υπουργού 
στους Προϊσταμένους των Τμημάτων των 
Δ/νσεων της Γεν. Γραμματείας Δημ. Έργων 

Από τις αρμοδιότητες του Υπουργού Περιβάλλοντος, Χωροταξίας 
και Δημ. Έργων, μεταβιβάζεται στους Προϊσταμένους των τμημάτων 
των Διευθύνσεων της Γ ενικής Γ ραμματείας Δημ. Έργων το δικαίωμα 
να υπογράφουν «με εντολή Υπουργού» αποφάσεις, έγγραφα και λοιπές 
πράξεις σε θέματα που αφορούν: 

Α. Γενικά: 

α) Τη χορήγηση κανονικών αδειών με αποδοχές στους υπαλλήλους 
του Τμήματός τους. 

β) Τη θεώρηση βιβλιαρίων νοσηλείας υπαλλήλων και μελών των οι¬ 
κογενειών τους και λοιπών με αυτά συναφών θεμάτων. 

γ) Την αίτηση ή παροχή απλών πληροφοριών ή στοιχείων στις Δ/ 
νσεις, Τμήματα και Γραφεία της Γενικής Γραμματείας Δημ. Έργων ή 
Νομικά Πρόσωπα Δημοσίου και Ιδιωτικού Δικαίου, που εποπτεύονται, 
από τη Γ ενική Γ ραμματεία Δημ. Έργων ή που έχουν σχέση με αυτή, 
περιλαμβανομένων και των απλών διαβιβάσεων. 

δ) Τη βεβαίωση της ακρίβειας των αντιγράφων που εκδίδονται. 
ε) Την παραπομπή στο αρχείο υποθέσεων που έχουν περαιωθεί ή για 
τις οποίες δεν απαιτείται ενέργεια. 

στ) Τη χορήγηση αντιγράφων εγγράφων όπου τούτο ορίζεται από τις 
κείμενες διατάξεις ή συνάγεται από τη φύση του εγγράφου, όπως και τη 
χορήγηση βεβαιώσεων για θέματα της αρμοδιότητάς τους. 

ζ) Τη συντήρηση και λειτουργία γενικά των μηχανημάτων και οργά¬ 
νων κλπ. 

η) Την έκδοση πιστοποιητικών και βεβαιώσεων για νόμιμη χρήση σε 
θέματα που μπορεί από το νόμο να βεβαιωθούν από στοιχεία που τηρού¬ 
νται στην Υπηρεσία. 

θ) Την επιστροφή αναφορών που δεν υποβλήθηκαν ιεραρχικά, 
ι) Τις απαντήσεις σε αναφορές που αφορούν ζητήματα για τα οποία η 
υπηρεσία έχει λάβει θέση. 

ια) Τα έγγραφα ή τηλεγραφήματα εσωτερικού με προπαρασκευα¬ 
στικό και πληροφοριακό χαρακτήρα. 

ιβ) Τον έλεγχο και θεώρηση των δικαιολογητικών των δαπανών που 
ανάγονται στην αρμοδιότητα του τμήματος τους. 

ιγ) Την παροχή πληροφοριών ή ανακοινώσεων αποτελεσμάτων ερ¬ 
γαστηριακών εξετάσεων σε άλλες αρχές-για ζητήματα αρμοδιότητας 
του τμήματός τους εφόσον δεν ενδιαφέρουν γενικότερα την υπηρεσία και 
την αίτηση τέτοιων πληροφοριών. 

Β. Ειδικά: 

1. Στο Τμήμα Υδρολογίας και διαχείρισης υδατικών πόρων της Δ/ 
νσης Εγγειοβελτιωτικών Έργων. 

Τα θέματα υδρολογικών σταθμών, εκτός από την ίδρυση αυτών και 
την έγκριση πρόσληψης παρατηρητών υδρολογικών σταθμών. 

2. Στο Τμήμα Εκπαίδευσης της Διεύθυνσης Οργάνωσης και Παρα- 

γωγιχότητας. 

Τα θέματα που αφορούν την πρόταση επιλογής υπαλλήλων για πα¬ 
ρακολούθηση προγραμμάτων εκπαίδευσης. 

3. Στο Τμήμα Απαλλοτριώσεων και στο Τμήμα Τοπογραφήσεων και 
Απαλλοτριώσεων έργων περιφέρειας Αττικής. 

α) Την ειδοποίηση για τις παρακαταθέσεις που έχουν γίνει, 
β) Τη γνωστοποίηση συντέλεσης των απαλλοτριώσεων που έχουν 
κηρυχθεί καθώς και τις συναφείς ενέργειες για την υλοποίηση των 
απαλλοτριώσεων. 

γ) Την υπογραφή των πινάκων παρακταθέσεων και πληρωμών απο¬ 
ζημιώσεων. 

δ) Την επικύρωση αντιγράφων των ανωτέρω πινάκων, 
ε) Τη σύνταξη βεβαιώσεων για τη νομική πραγματική κατάσταση 
των απαλλοτριωμένων ακινήτων, σύμφωνα με τα στοιχεία του φακέλ- 
λου της απαλλοτριώσεως. 

4. Στο Τμήμα Διοίκησης και Διαχείρισης της Δ/νσης Κεντρικού Ερ¬ 
γαστηρίου Δημοσίων Έργων. 

α) Την έγκριση προμήθειας συνήθων υλικών ή εφοδίων για τη λει¬ 
τουργία του Κ.Ε.Δ.Ε., στα πλαίσια των εγκεκριμένων προγραμμά¬ 
των. 

β) Τα θέματα προσωπικού του Κ.Ε.Δ.Ε. με σχέση εργασίας ιδιωτι¬ 
κού δικαίου εκτός από την έγκριση πρόσληψης, απόλυσης και μετάθε¬ 
σης αυτού. 

γ) Την αποστολή φακέλλων και παροχή πληροφοριών στις Νομικές 
Υπηρεσίες της Διοίκησης για διοικητικά θέματα. 

δ) Ενέργειες προς το Εθνικό Τυπογραφείο για εκτυπώσεις, χορηγή¬ 
σεις φύλλων Εφημερίδας κλπ. 

ε) Την πληρωμή υποχρεώσεων που έχουν αναληφθεί ή υποχρεώσεων 
από τελεσίδικη κλπ. δικαστική απόφαση που έγινε αποδεκτή από την 
Υπηρεσία. 

στ) Τον έλεγχο πληρωμής σύμφωνα με τις κείμενες διατάξεις μισθών 
προσωπικού, των οδοιπορικών εξόδων και των ημερησίων αποζημιώ¬ 
σεων αυτού, όπως και κάθε προσθέτου παροχής σε βάρος του Δημοσίου. 

ζ) Τα έγγραφα και αποφάσεις σχετικά με τη λειτουργία του Γ ραφείου 
κινήσεως. 

η) Τη διάθεση των υλικών και εφοδίων στα περιφερειακά εργαστήρια 
που έχει προμηθευθεί η Υπηρεσία βάσει προγράμματος. . 

θ) Τον έλεγχο και θεώρηση των δικαιολογητικών των δαπανών, που 
ανάγονται στην αρμοδιότητα της Δ/νσης και διαβίβαση αυτών στη Δ/ 
νση Εντ. Εξόδων. 

ι) Την εντολή ανάληψης προκαταβολής από την Τράπεζα της Ελλά¬ 
δας. 

5. Στα Τμήματα της Δ/νσης Μητρώων και Τεχνικών Επαγγελμά¬ 
των. 

Τα θέματα που αναφέρονται στις διαδικασίες και πληροφορίες για τη 
λειτουργία των Μητρώων, καθώς και τη χορήγηση των σχετικών βε¬ 
βαιώσεων εγγραφής στα Μητρώα. 

6.. Στα Τμήματα μονίμου προσωπικού και ιδιωτικού δικαίου της 
Διεύθυνσης Διοικητικού. 

α) Τη χορήγηση αναρρωτικών αδειών σε υπαλλήλους της Γενικής 
Γραμματείας Δημ. Έργων. 

β) Την παραπομπή υπαλλήλων για Υγειονομική εξέταση, 
γ) Την έκδοση αποφάσεων χορηγήσεως επιδομάτων χρόνου υπηρε¬ 
σίας σπουδών και οικογενειακών βαρών των υπαλλήλων της Γενικής 
Γραμματείας Δημ. Έργων. 

δ) Την κοινοποίηση εγκυκλίων για θέματα προσωπικού και διοική- 
σεως. 

ε) Την υπογραφή συμβάσεων προσλήψεως προσωπικού με σχέση ερ¬ 
γασίας ιδιωτικού δικαίου, του οποίου η πρόσληψη έχει πραγματοποιη¬ 
θεί με απόφαση του αρμόδιου οργάνου. 

στ) Την ανακοίνωση σύμφωνα με τις κείμενες διατάξεις, πινάκων 
υπηρεσιακής κατάστασης του προσωπικού. 

ζ) Τα θέματα προσωπικού με σχέση εργασίας ιδιωτικού δικαίου, 
εκτός από την πρόσληψη ή απόλυση ή μετάθεση αυτού. 

η) Την έκδοση αποφάσεων αναπροσαρμογής αποδοχών προσωπικού 
με σχέση εργασίας ιδιωτικού δικαίου, σε εφαρμογή συλλογικών συμβά¬ 
σεων εργασίας ή όμοιας ισχύος κανονιστικών διατάξεων. 

θ) Την (ανακοίνωση της δημοσιεύσεως αποφάσεων διορισμού, προα¬ 
γωγής, μετατάξεως, απολύσεως κλπ. υπαλλήλων. 

ι) Τη διαβίβαση στην Υπηρεσία Συντάξεων δικαιολογητικών συντα- 
ξιοδοτήσεως υπαλλήλων της Γενικής Γραμματείας Δημ. Έργων. 


ια) Τη χορήγηση αντιγράφων εγγράφων για θέματα καταστάσεως 
προσωπικού κατά τις κείμενες διατάξεις. 

ιβ) Τη χορήγηση πιστοποιητικών για την υπηρεσιακή κατάσταση 
κλπ. του προσωπικού της Γενικής Γραμματείας Δημ. Έργων. 

ιγ) Την έγκριση για χορήγηση αντιγράφων από τα επίσημα στοιχεία 
των ατομικών φακέλλων των υπαλλήλων και των πρακτικών Υπηρε¬ 
σιακών Συμβουλίων και την επικύρωση αυτών, καθώς και την επικύ¬ 
ρωση της γνησιότητας των υπογραφών των υπαλλήλων της Γενικής 
Γραμματείας Δημ. Έργων και των σ’ αυτή απεσπασμένων υπαλλήλων. 

7. Στο Τμήμα Εποπτείας νομικών προσώπων της Δ/νσης Διοικητι¬ 
κού. 

Τις ανακοινώσεις αποφάσεων κ.λπ. που αφορούν γενικά την υπηρε¬ 
σιακή κατάσταση του προσωπικού των Ν.Π.Δ.Δ. που εποπτεύονται από 
τη Γενική Γραμματεία Δημοσίων Έργων. 

8. Στο Τμήμα Γραμματείας της Δ/νσης Διοικητικού. 

Τα θέματα που αφορούν την επικύρωση των αντιγράφων των εξερχο- 
μένων εγγράφων της Γ ενικής Γ ραμματείας Δημ. Έργων όπως και τη 
βεβαίωση της ακρίβειας της αντιγραφής. 

9. Στο Τμήμα Οικονομικής Διοίκησης της Διεύθυνσης Οικονομικών 
Υποθέσεων και Προμηθειών. 

α) Την ανακοίνωση στα Δημόσια Ταμεία για τις αποδοχές ή προσλή¬ 
ψεις ή απολύσεις του κάθε φύσεως προσωπικού της Γ ενικής Γ ραμμα¬ 
τείας Δημ. Έργων. 

β) Τη διαβίβαση στην Υπηρεσία Εντελλομένων Εξόδων δικαιολογη- 
τικών διοικητικών δαπανών ή δικαιολογητικών αποδόσεως λογαρια¬ 
σμών για εντάλματα προπληρωμής. 

γ) Τη βεβαίωση περί του ύψους των αποδοχών γενικά του προσωπι¬ 
κού που υπηρετεί ή μη, όπως και τα κάθε φύσεως έγγραφα προς υπαλ¬ 
λήλους με τα οποία ανακοινώνονται θέματα αποδοχών γενικά, παρα¬ 
κρατήσεων λόγω περικοπών αδικαιολογήτου απουσίας, αδείας άνευ 
αποδοχών, δανείων κ.λπ. ή ζητείται η συμπλήρωση δικαιολογητικών 
διαφόρων δαπανών κ.λπ. 

10. Στο Τμήμα Διοικητικής Μέριμνας της Διεύθυνσης Οικονομικών 
Υποθέσεων και Προμηθειών. 

Την αλληλογραφία που αφορά την τοποθέτηση, μεταφορά, επισκευή 
συντήρηση ή λειτουργία των τηλεφωνικών συσκευών, όπως και τη μέρι¬ 
μνα για τις ηλεκτρικές, υδραυλικές κ.λπ. εγκαταστάσεις των κτιρίων 
των κεντρικών υπηρεσιών. 

Άρθρο 5 

Τελικές και μεταβατικές διατάξεις 

1. Η εξουσία υπογραφής που μεταβιβάζεται με τα άρθρα 1 μέχρι 4 
αυτής της απόφασης, ασκείται μέσα στα όρια που καθορίζονται για κάθε 
έργο στα εγκεκριμένα προγράμματα. 

2. Η μεταβίβαση της εξουσίας υπογραφής, με βάση τα προηγούμενα 
άρθρα σε κάθε ένα από τα όργανα που μνημονεύονται στην απόφαση 
αυτή τελεί με την επιφύλαξη των εξουσιών υπογραφής που μεταβιβάζο¬ 
νται στα κατώτερα όργανα. 

3. Για την αρμοδιότητα ασκήσεως πειθαρχικού ελέγχου, εφαρμόζο¬ 
νται οι οικείες διατάξεις του Υπαλληλικού Κώδικα. 

4. Η μεταβίβαση εξουσίας υπογραφής, σύμφωνα με τα ανωτέρω, στο 
Γενικό Γραμματέα και στους Προϊσταμένους Δ/νσεων και Τμημάτων 
της Κεντρικής Υπηρεσίας της Γενικής Γραμματείας Δημοσίων Έργων, 
ισχύει και για τους νομίμους αναπληρωτές τους, σε περίπτωση ελλεί- 
ψεως, απουσίας ή κωλύματος αυτών. 

5. Καταργούνται οι αποφάσεις Δ17α/01/37/Φ.2.2.1/5.5.1989 
του Υπουργού Περιβάλλοντος, Χωροταξίας και Δημοσίων Έργων 
(ΦΕΚ Β’ 240/5.4.1989) και α) Δ17α/02/37/Φ.2.2.1/4.4.1989 
(ΦΕΚ Β' 240/5.4.89) και β) Δ16γ/01/275/Γ/5.4.1989 (ΦΕΚ 
252/89) του Υφυπουργού Περιβάλλοντος, Χωροταξίας και Δημοσίων 
Έργων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Αύγουστού 1989 

Ο ΥΠΟΥΡΓΟΣ 

ΣΩΤ. ΚΟΥΒΕΛΑΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


6601 


Αριθ. Α17α/01/78/Φ.Ν. 312 (3) 

Τροποποίηση απόφασης για τη συγκρότηση της Επιτροπής Μητρώου 
Εργοληπτικών Επιχειρήσεων (ΜΕΕΠ).. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1) Την απόφαση ΕΔ2α/02/10/Φ.Ν. 312/29.1.1988 «Συγκρό¬ 
τηση Επιτροπής Μητρώου Εργοληπτικών Επιχειρήσεων (ΜΕΕΠ)» 
(ΦΕΚ 82Β'/15.2.88), όπως τροποποιήθηκε με την απόφαση Δ17α/ 
04/54/Φ.Ν. 312/4.5.88 (ΦΕΚ 328 Β'/1.6.88). 

2) Τα έγγραφα Δ.6152/885/12.11.88 και 1069817/1445/ 
9.6.89 του Υπουργείου Οικονομικών, με τα οποία προτείνεται η αντι¬ 
κατάσταση, για σοβαρούς υπηρεσιακούς λόγους, των εκπροσώπων του 
στην Επιτροπή ΜΕΕΠ, Κασσάρα Γεωργίου, τακτικού μέλους, με τον 
Τσιαβό Γεώργιο, υπάλληλο του κλάδου ΠΕ/Α Φοροτεχνικών, Προϊ¬ 
στάμενο της Δ/νσης Δημόσιας Περιουσίας και του αναπληρωματικού 
μέλους Χαλκή Ηλία, με τον Παπαλουίζο Ιωάννη, υπάλληλο του κλάδου 
ΠΕ/Α Φοροτέχνικών, Προϊστάμενο του Τμήματος Απαλλοτριώσεων 
της Δ/νσης Δημόσιας Περιουσίας. 

3) Το έγγραφο Δ 15/05/48/5.4.89 της Δ/νσης Μητρώων και Τε¬ 
χνικών Επαγγελμάτων Γ.Γ.Δ.Ε. με το οποίο προτείνεται η αντικατά¬ 
σταση, λόγω συνταξιοδότησης, του τακτικού μέλους Σκουρλή Κων/ 
νου, επίσης του τακτικού μέλους Πάγκαλου Αναστ. και της αναπληρώ- 
τριάς του Παπαγιάννη Ελένης, καθώς και του αναπληρωματικού μέ¬ 
λους Μποναφάτου Ελένης, καθόσον τα μέλη αυτά αδυνατούν να λαμβά¬ 
νουν μέρος στις συνεδριάσεις της Επιτροπής. 

4) Το έγγραφο 5542/20.3.89 του Τεχνικού Επιμελητηρίου Ελλά¬ 
δας με το οποίο προτείνονται ως εκπρόσωποι του ΤΕΕ στην Επιτροπή 
ΜΕΕΠ, ο Σκόκος Αθανάσιος, Μηχανολόγος Ηλεκτρολόγος τακτικό μέ¬ 
λος και ο Τρουμπούκης Κώστας, Πολιτικός Μηχανικός, αναπληρωμα¬ 
τικό μέλος. 

5) Το έγγραφο 60/13.2.89 του Πανελλήνιου Συνδέσμου Ανωνύμων 
Τεχνικών Εταιρειών (ΣΑΤΕ), με το οποίο προτείνεται η αντικατάσταση 
του εκπροσώπου του στην Επιτροπή ΜΕΕΠ, Φραγκάκου Ηλία, τακτι¬ 
κού μέλους, με τον Αργυρόπουλο Ιωάννη ο οποίος εξελέγη στη θέση του 
Φραγκάκου Ηλία, ως Αντιπροέδρου του Διοικητικού Συμβουλίου του 
ΣΑΤΕ, αποφασίζουμε: 

Τροποποιούμε την ΕΔ2α/02/10/Φ.Ν. 312/29.1.1988 απόφαση 
για τη συγκρότηση της Επιτροπής Μητρώου Εργοληπτικών Επιχειρή¬ 
σεων (ΜΕΕΠ), για τις ανωτέρω εύλογες αιτίες και ορίζουμε: 

α. Στην περίπτωση γ’ της παραγράφου 1, τακτικό μέλος τον Παν. 
Κοκκινάκη, υπάλληλο του κλάδου ΠΕ4 Τοπογρ. Μηχανικών με Α’β 
της Γ.Γ.Δ.Ε., σε αντικατάσταση του Πάγκαλου Αναστ., με αναπλη¬ 
ρωτή του τον Σταυριανάκη Δημοσθένη, υπάλληλου του κλάδου ΠΕΙ 
Πολ. Μηχανικών με Α’β της Γ.Γ.Δ.Ε. σε αντικατάσταση της Παπα- 


γιάννη Ελένης. 

β. Στην περίπτωση δ’ της παραγράφου 1, τακτικό μέλος τον Τσάλλα 
Ιωάννη, υπάλληλο του κλάδου ΠΕ3 Μηχ. Ηλ. Μηχ/κών με Α’β της 
ΓΓΔΕ, σε αντικατάσταση του Σκουρλή Κων/νου. 

γ. Στην περίπτωση ε’ της παραγράφου 1, αναπληρωματικό μέλος το 
Γεωργάκη Γεώργιο, υπάλληλο του κλάδου ΠΕ7 Διοικητικών με Α’β 
της Γενικής Γραμματείας Δημοσίων Έργων σε (αντικατάσταση της 
Μποναφάτου Ελένης. 

δ. Στην περίπτωση στ’ της παραγράφου 1, τακτικό μέλος τον Τσιαβό 
Γεώργιο υπάλληλο του κλάδου ΠΕ/Α Φοροτεχνικών του Υπουργείου 
Οικονομικών, σε αντικατάσταση του Κασσάρα Γεωργίου, με αναπλη¬ 
ρωτή του τον Παπαλουίζο Ιωάννη υπάλληλο του κλάδου ΠΕ/Α Φορο¬ 
τεχνικών του ίδιου Υπουργείου, σε αντικατάσταση του Χαλκή Ηλία. 

ε. Στην περίπτωση θ’ της παραγράφου 1, τακτικό μέλος το Σκόκο 
Αθανάσιο, Μηχανολόγο Ηλεκτρολόγο εκπρόσωπο του ΤΕΕ, σε αντικα¬ 
τάσταση του Λιάσκα Κων/νου, με αναπληρωτή του τον Τρουμπούκη 
Κώστα Πολιτικό Μηχανικό, σε αντικατάσταση του Λάφη Παναγι¬ 
ώτη. 

στ. Στην περίπτωση ι’ της παραγράφου 1, τακτικό μέλος τον Αργυ¬ 
ρόπουλο Ιωάννη εκπρόσωπο των επαγγελματικών εργοληπτικών ενώ¬ 
σεων, σε αντικατάσταση του Φραγκάκου Ηλία. 

ζ. Αναπληρωτή Γραμματέα το Λεμπέση Αθανάσιο υπάλληλο του 
κλάδου ΠΕ7 Διοικητικών με Β’β, της Γ.Γ.Δ.Ε. σε αντικατάσταση του 
Δημουλά Αθαν. 

Τα ανωτέρω μέλη ορίζονται για το υπόλοιπο της θητείας της Επιτρο¬ 
πής ΜΕΕΠ που λήγει στις 31.12.1989. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Αυγούστου 1989 

Ο ΥΠΟΥΡΓΟΣ 

ΣΩΤ. ΚΟΥΒΕΛΑΣ 
-+- 

ΔΙΟΡ ΘΩΣΕΙΣ ΣΦΑΛΜ ΑΤΩΝ 

(4) 

Στη Φ29.9.10.13/8014/14.7.89 απόφαση του Υπουργού Βιομη¬ 
χανίας, Ενέργειας και Τεχνολογίας «Συμπλήρωση όρων Αποφάσεων - 
Συμβάσεων», που δημοσιεύθηκε στο ΦΕΚ 554/τ.Β’/21.7.89 επιστρέ- 
φονται οι εξής διορθώσεις και συμπληρώσεις: 

1) σελίδα 5590, στήλη Α περιεχ. αρ. 13 παρ. 2 γίνεται διόρθωση 
από το εσφαλμένο «παράτασης» στο ορθό «πρότασης». 

2) στην ίδια σελίδα στη στήλη Α, σειρά 24η, στο τέλος της πρότασης 
η λέξη «ανταγωνιστικότητα» γίνεται «ανταγωνιστικότητας». 

(Από το Υπουργ. Βιομηχανίας, Ενέργειας & Τεχνολογίας) 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ! 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕίΕΧ 

22.3211 ΥΡΕΤ ΘΒ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 

/ ' : 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ: 52.48.188 

*Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Γιο πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 

: 

Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 

Για 

το 

Τεύχος Α' 

Δρχ. 

7.000 

Δρχ. 

350 

β) 

» 

» 

» 

Β' 

» 

10.000 

» 

500 

Υ) 

» 

» 

» 

Γ 

» 

4.000 

» 

200 

δ) 

» 

» 

» 

Δ' 

» 

10.000 

» 

. 500 

ε) 

» 

» 

» 

Αναπτυξιακών Πράξεων 

» 

8.000 

» 

400 

στ) 

» 

» 

» 

Ν.Π.Δ.Δ. 

» 

4.000 

» 

200 

ζ) 

» 

» 

» 

ΠΑΡΑΡΤΗΜΑ 

» 

2.000 

» 

100 

η) 

» 

» 

» 

Δελτ. Εμπ.& Βιομ. Ιδ. 

» 

5.000 

» 

250 

θ) 

» 

» 

» 

Αν. Ειδικού Δικαστηρίου 

» 

1.000 

» 

50 

') 

» 

» 

» 

Α.Ε. &Ε.Π.Ε. 

» 

20.000 

» 

1.000 

ια) 

Για 

όλα τα Τεύχη 

» 

45.000 

» 

2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ ^ 



















